ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670047891
ขอให้ตรวจสอบพฤติกรรมการให้บริการของเจ้าหน้าที่รักษาความปลอดภัย บริเวณด้านหน้าหอสมุดเมืองกรุงเทพมหานคร แยกคอกวัว ถนนตะนาว แขวงตลาดยอด เขตพระนคร กรุงเทพมหานคร เนื่องจากวันที่ 03 ธันวาคม 2567 เวลาประมาณ 11.17 น. ผู้ร้องประสงค์ที่จะเข้าไปอ่านหนังสือพิมพ์ภายในหอสมุดฯ พบเจ้าหน้าที่รักษาความปลอดภัย เป็นบุคคลเพศชาย (ไม่แจ้งชื่อ ไม่แจ้งนามสกุล) อายุประมาณ 60 ปี ส่วนสูงประมาณ 165 เซนติเมตร รูปร่างผอม ผิวดำแดง มีการแจ้งกับผู้ร้องว่าผู้จัดการแจ้งในไลน์กลุ่มของเจ้าหน้าที่รักษาความปลอดภัย ว่าไม่ให้ผู้ร้องเข้าไป ผู้ร้องจึงสอบถามว่า "ผิดอะไร" เจ้าหน้าที่รักษาความปลอดภัย แจ้งว่า "น้าดื่มสุรา และนอนบริเวณแถวนี้" ซึ่งผู้ร้องเองก็แต่งตัวเรียบร้อย สวมรองเท้า กางเกงยีนส์ และในวันดังกล่าวก็ไม่ได้มีการดื่มสุรามา และผู้ร้องก็พบเห็นคนที่นั่งอ่านหนังสือที่หอสมุด ก็เป็นคนที่นอนที่ราชดำเนินทั้งนั้น แต่ทำไมถึงเข้าไปได้ รวมทั้งผู้ร้องเข้าใช้บริการมาเป็นระยะเวลา 2 ปี แต่ไม่เคยมีปัญหาอะไร พฤติกรรมการให้บริการดังกล่าวส่งผลให้ผู้ร้องไม่ได้รับความสะดวกในการใช้บริการ จึงประสงค์ให้หน่วยงานที่เกี่ยวข้องดำเนินการตรวจสอบ (ประชาชนยินดีเปิดเผย ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata